Lahden kaupunginkirjasto-maakuntakirjasto 12.9.2016

Opetus- ja kulttuuriministeriö

PL 29

00023 VALTIONEUVOSTO

OKM120:00/2014

Lausunto opetus- ja kulttuuriministeriön valmistelemasta hallituksen esitysluonnoksesta laeiksi yleisistä kirjastoista ja opetus- ja kulttuuritoimen rahoituksesta ennetun lain 2 §:n muuttamisesta

**Lausunnon keskeinen sisältö**

**6 § Yleisen kirjaston tehtävä**

Lakiehdotuksen tärkein tehtävä on kertoa selkeästi kirjaston tehtävä nyt ja tulevina vuosina.

Lakiehdotuksen perustelutekstit ovat laajat ja kattavat, mutta kirjaston tehtävät on ilmaistava lakitekstissä tiiviisti ja ymmärrettävästi.

**Yleisen kirjaston tehtäviä koskevaan tekstiin esitetään, että**

1ja 2) Sisältötarjontaa koskevat momentit 1 ja 2 yhdistetään:

***tarjota asukkaiden käyttöön uusiutuvat fyysiset ja digitaaliset aineistot sekä tieto- ja kulttuurisisällöt***

1. kirjallisuuden edistäminen kaikessa laajuudessaan ei ole kirjaston ydintehtävää, vaan muutetaan muotoon:

**edistää lukemista ja *kirjallisuusharrastusta***

1. tietopalvelu ja tiedon hankinta ja käyttö ovat kapea ilmaisu kirjaston asiantuntijapalveluista, sisältöosaamisesta ja mediakasvatustehtävästä,

luku- ja kirjoitustaitojen ohjaus ja tuki voi sekoittua koulun tehtävään:

***tarjota asiantuntijapalvelua, ohjausta ja tukea tiedon ja kulttuuristen sisältöjen hankintaan ja käyttöön, mediataitoihin sekä edistää asukkaiden monilukutaitoja ja sisällöntuotantoa***

1. tilojen lisäksi tarvitaan toimintaympäristöjä, joihin sisältyvät kalustus sekä tekniset varusteet ja laitteet,

yhteisölliset tapahtumat ovat osa kirjaston palvelutoimintaa

**tarjota tiloja *ja toimintaympäristöjä* oppimiseen, harrastamiseen, työskentelyyn ja kansalaistoimintaan *sekä yhteisöllisiin tapahtumiin***

1. yhteiskunnallisen ja kulttuurisen vuoropuhelun edistäminen sopinee paremmin kirjastolain tavoitteisiin kuin yleisen kirjaston tehtäviin
2. Yleisen kirjaston palvelutoiminnan resurssointi kuuluu kunnalle, joten sitä esitetään siirrettäväksi Yleisen kirjaston tehtävistä Kunnan vastuulle

**5 § Kunnan vastuu**

**Yleisellä kirjastolla tulee olla tarkoituksenmukaiset tilat, ajantasainen välineistö sekä riittävä ja osaava henkilöstö tehtävän hoitamiseksi.**

Lahdessa 13.9.2016

Marja Malminen

Kirjastotoimenjohtaja

Lahden kaupunginkirjasto-maakuntakirjasto